Haugesund Sanitetsforenings Revmatismesykehus

Haugesund Sanitetsforenings Revmatismesykehus AS er et spesialsykehus for pasienter med revmatiske sykdommer, og for pasienter med ulike typer hudsykdommer.

Sykehusets primære oppgave er utredning, behandling, rehabilitering og pleie av pasienter med revmatiske sykdommer og hudsykdommer. De har dessuten i oppgave å drive forskning, opplæring av pasienter og pårørende, og utdanning av helsepersonell. 

Sykehuset har ca 180 ansatte.

Revmatismesykehuset har sengeavdeling for pasienter med revmatologiske og revmakirurgiske lidelser, revmatologisk, revmakirurgisk og dermatologisk poliklinikk. 

HSR AS er en privat, ideell institusjon som har driftsavtale med Helse Vest. Sykehuset er heleid av Haugesund Sanitetsforening.

Kategori:Revmatologi
Kategori:Private sykehus i Norge
Kategori:Byggverk i Haugesund
Kategori:Sykehus i Rogaland